钦定古今图书集成/明伦汇编/官常典/第291卷 > 元忻之
## 钦定古今图书集成/明伦汇编/官常典/第291卷 > 元忻之

按《魏书阳平王熙传》，“均长子忻之，性麤武，幼有气力。
释褐定州平北府中兵参军，稍迁尚书右中兵郎。以
河渚起义之勋，赐爵东阿侯。初，孝庄之图尔朱荣元
天穆也，忻之密启，临事之日，乞得侍立，手斩二人。及
荣之死，百寮入贺，忻之独蒙劳问。庄帝崩于晋阳，忻
之内惧。及齐献武王起义河北，忻之奔赴。后废帝时”，
除散骑常侍、大丞相右长史。出帝初，袭先封安康县
开国伯，除抚军将军、北徐州刺史。便道之州，属樊子
鹄据瑕丘反，遂于中途遇害。以死王事。追赠使持节、
都督定殷二州诸军事、骠骑大将军、司空公、定州刺
史，谥曰文贞。